
Kommunedirektørens innstilling
Porsgrunn kommune forlenger garantitiden fra 5 til 10 år, på FK Urædd sitt lån i Sparebank 1 Sør Norge knyttet til bystyresak 48/25.


SAKSUTREDNING
Bakgrunn for saken
I Bystyrets vedtak i sak 48/25 ble søknad fra FK Urædd om garanti av Porsgrunn kommune for ett lån på inntil 8,5 mill. kroner vedtatt. Det ble ikke vedtatt lengde på garanti, og en standardsmessig garanti på fem år ble lagt inn. 
Saksfremstilling
Urædd ber om at Porsgrunn kommune forlenger garanti for et langsiktig lån fra nåværende 5 år til 10 år. Bakgrunnen for dette er at lånet i banken må betales på i samme tidsperiode som innvilget garanti, noe som medfører høyere avdragstakt enn nødvendig og svakere likviditet i perioden. 
Kommunens retningslinjer:
Porsgrunn kommune har egne retningslinjer for håndtering av kausjon/simpel garanti til idrettslag ved utvikling av idrettsanlegg. Det blir informert om disse retningslinjene på kommunens hjemmesider, og idrettslagene er kjent med disse. Retningslinjene er detaljerte, og retningslinjer og regressavtale mellom kommunen og idrettslaget sier bl.a.
1. Anlegget skal tilfredsstille nødvendige krav for godkjenning i Spillemiddelordningen.
2. Idrettslaget må ha et lånebehov utover kr 500 000.
3. Idrettslaget må stille på halvårlige møter med kausjonisten hvor økonomiske forhold blir redegjort for.
4. Idrettslaget kan ikke uten kausjonistens godkjenning oppta lån eller gjøre avtaler som gjør at låntaker risikerer å ikke kunne innfri de økonomiske forpliktelsene som framgår av låneavtalen.
Forlenget garanti åpner for lengre avdragstid og betyr beløpsmessig mindre årlige avdrag og en bedre likviditet for FK Urædd enn nåværende plan. For kommunen betyr det at de garanterer for Urædd sin evne til å nedbetale lånet, over dobbelt så lang tid og forlenger sin forpliktelse.
Urædd følger kommunens retningslinjer og utvidelse av garantitiden medfører ingen særlige ulemper for Porsgrunn, og kommunedirektøren anbefaler å forlenge garantitiden til 10 år.
Effekten av saken 
 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	 	 	x
Konsekvens for miljøet på kort og lang sikt 	 	 	 	x
Økonomiske konsekvenser i et langt perspektiv	 	 	 	x
Konsekvens for folkehelsen, herunder vurdering av 	tilpasning til aldersvennlig samfunn	 	 	 	x

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.

